62022CO0034_INF
2023 m. kovo 27 d. Teisingumo Teismo (šeštoji kolegija) nutartis byloje
Belgische Staat
(Byla C‑34/22) (
1
)
„Prašymas priimti prejudicinį sprendimą – Teisingumo Teismo procedūros reglamento 53 straipsnio 2 dalis ir 99 straipsnis – Laisvė teikti paslaugas – Laisvas kapitalo judėjimas – Apribojimai – Mokesčių teisės aktai – Pelno mokestis – Neapmokestinimas, taikomas tam tikras teisines sąlygas atitinkančių bankų išmokėtoms palūkanoms – Netiesioginė diskriminacija – Belgijoje ir kitoje Europos Sąjungos ar Europos ekonominės erdvės valstybėje narėje įsteigtos kredito įstaigos“
1.
Prejudiciniai klausimai – Atsakymas, kuris aiškiai matyti iš jurisprudencijos – Procedūros reglamento 99 straipsnio taikymas
(SESV 267 straipsnis; Teisingumo Teismo procedūros reglamento 99 straipsnis)
(žr. 20, 23 ir 24 punktus)
2.
Laisvė teikti paslaugas – Laisvas kapitalo judėjimas – Sutarties nuostatos – Su šiomis dviem pagrindinėmis laisvėmis susijusios nacionalinės priemonės nagrinėjimas – Taikytinų taisyklių nustatymo kriterijai
(SESV 56 ir 63 straipsniai)
(žr. 25 punktą)
3.
Laisvė teikti paslaugas – Apribojimai – Mokesčių teisės aktai – Vienodai visoms paslaugoms taikomos priemonės – Nacionalinės nuostatos, pagal kurias neapmokestinimas taikomas pajamoms iš taupomųjų indėlių, laikomų pas bankų paslaugų teikėjus, atitinkančius tik nacionalinei rinkai būdingas sąlygas – Neleistinumas
(SESV 56 straipsnis; EEE susitarimo 36 straipsnis)
(žr. 29–41 punktus ir rezoliucinę dalį)
4.
Prejudiciniai klausimai – Priimtinumas – Klausimai, pateikti, nenurodant pakankamai informacijos apie pagrindinės bylos teisines aplinkybes ir priežastis, pateisinančias būtinybę atsakyti į prejudicinius klausimus – Akivaizdus nepriimtinumas
(SESV 267 straipsnis; Teisingumo Teismo procedūros reglamento 53 straipsnio 2 dalis ir 94 straipsnio b ir c dalys)
(žr. 43–45 punktus)
Rezoliucinė dalis
SESV 56 straipsnis ir 1992 m. gegužės 2 d. Europos ekonominės erdvės susitarimo 36 straipsnis turi būti aiškinami taip, kad pagal juos draudžiami nacionalinės teisės aktai, nustatantys neapmokestinimo tvarką, kuri, nors vienodai taikoma atlygiui už taupomuosius indėlius tiek nacionalinėse, tiek užsienio kredito įstaigose, pajamų iš kitose Europos Sąjungos ar Europos ekonominės erdvės valstybėse narėse įsteigtose kredito įstaigose turimų taupomųjų indėlių neapmokestinimui nustato sąlygas, kurios turi būti analogiškos nustatytosioms nacionalinėje teisėje ir de facto būdingos nacionalinei rinkai.
(
1
)	OL C 213, 2022 5 30.